CELEX: 22005D0757
Language: da
Date: 2005-10-24 00:00:00
Title: Associeringsrådet EU-Marokkos henstilling nr. 1/2005 af 24. oktober 2005 om gennemførelse af handlingsplanen EU-Marokko

28.10.2005   
            
            
               DA
            
            
               Den Europæiske Unions Tidende
            
            
               L 285/49
            
         
      ASSOCIERINGSRÅDET EU-MAROKKOS HENSTILLING Nr. 1/2005
   af 24. oktober 2005
   om gennemførelse af handlingsplanen EU-Marokko
   (2005/757/EF)
   ASSOCIERINGSRÅDET EU-MAROKKO HAR —
   under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, særlig artikel 80, og
   ud fra følgende betragtninger:
   
               (1)
            
            
               Artikel 80 i Euro-Middelhavsaftalen bemyndiger associeringsrådet til at rette passende henstillinger med henblik på at virkeliggøre aftalens mål.
            
         
               (2)
            
            
               Efter artikel 90 i Euro-Middelhavsaftalen træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen og de drager omsorg for, at aftalens mål virkeliggøres.
            
         
               (3)
            
            
               Parterne i Euro-Middelhavsaftalen har godkendt teksten til handlingsplanen EU-Marokko.
            
         
               (4)
            
            
               Handlingsplanen EU-Marokko skal underbygge gennemførelsen af Euro-Middelhavsaftalen med konkrete tiltag, som kan tjene som praktisk vejledning for gennemførelsen.
            
         
               (5)
            
            
               Handlingsplanen har to formål, nemlig at udstikke konkrete tiltag til opfyldelse af parternes forpligtelser i henhold til Euro-Middelhavsaftalen og de bredere rammer for en yderligere styrkelse af forbindelserne mellem EU og Marokko med et betydeligt mål af økonomisk integration og et udvidet politisk samarbejde i overensstemmelse med de generelle mål for Euro-Middelhavsaftalen —
            
         VEDTAGET FØLGENDE HENSTILLING:
   Eneste artikel
   Associeringsrådet henstiller, at parterne gennemfører handlingsplanen EU-Marokko (1), i det omfang dette bidrager til at virkeliggøre målene for Euro-Middelhavsaftalen.
   
      Udfærdiget i Bruxelles, den 24. oktober 2005.
      
         
            På associeringsrådets vegne
         
         M. BENAÏSSA
         
         
            Formand
         
      
   
   
      (1)  http://register.consilium.eu.int